《吴九秋过西池作诗持国和之邀予同赋》
宋代·刘敞

三山凌波涛，云汉邈氛埃。世无乘槎客，安得穷昭回。

天门洞阊阖，海池含风雷。渊沦蛟龙室，焜炫金银台。

西颢何萧条，百芳日已摧。谁能莹心赏，喟子怀仙才。

时变感所思，驻车载徘徊。已秋孰愿夏，览物弥欢哀。

韩生肆爽言，观变均齐谐。而我拘俗者，俊游日已乖。

欲濯缨上尘，何时与君偕。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。